Glaucopsyche

Glaucopsyche er en slekt av blåvingene. De er sommerfugler i gruppen glansvinger.


== Utseende ==
Glaucopsyche er en gruppe med middelsstore blåvinger med få, men tydelige flekker på vingeundersidene. Oversiden hos hannene er skinnende blå bortsett fra en smalt svart ytterkant, hunnene er oftest mer brunlige. Undersiden er lysgrå, roten av bakvingen mer eller mindre grønnlig, med små, svarte flekker som danner et krumt bånd på hver vinge, bortsett fra disse med få eller ingen flekker.


== Levevis ==
Larvene lever på planter i leppeblomstfamilien (Lamiaceae), søterotfamilien (Gentianaceae) og noen arter i rosefamilien (Rosaceae).


== Truede arter ==
Flere av artene i denne slekten er utryddingstruede på grunn av habitat-ødeleggelse. Arten Glaucopsyche xerces fra California er kjent fordi den er av forholdsvis få insektarter som det er dokumentert at har dødd ut i løpet av de siste 100 årene. Arten har blant annet gitt navn til en amerikansk organisasjon for vern av truede virvelløse dyr, The Xerces Society.


== Maculinea ==
Delgruppen Maculinea regnes av enkelte entomologer som en egen slekt, mens andre plasserer den som en underslekt i Glaucopsyche. I den nyeste systematiske inndelingen blir den plassert i Phengaris, dette er fulgt her.
Artene i delgruppen Maculinea adopteres og beskyttes av maur. Ikke lenge etter at de har klekt fra egget, hentes de av maur og bæres til maurtuen. Her lever de av mat mauren sanker og har også sitt puppestadium i maurtuen. Som nyklekte voksne (imago) sommerfugler kryper de ut av maurtuen.


== Navnet ==
Det latinske navnet Glaucopsyche, er sammensatt av to greske ord. Glaucos betyr blågrå, Psykhe betyr sjelen. Navnet er ikke særlig treffende for de euroepiske artene, da hannenes overside er klart blå, ikke blågrå.


== Systematisk inndeling ==
Glaucopsyche som her opplistet er Glaucopsyche i snever forstand. I noen inndelinger blir slekten Maculinea (her regnet til Phengaris), Iolana og Turanana slått sammen med Glaucopsyche.

Ordenen sommerfugler, Lepidoptera
Gruppen Ditrysia
Gruppen storsommerfugler, Macrolepidoptera
Overfamilien dagsommerfugler, Papilionoidea
Familien glansvinger, Lycaenidae
Underfamilien blåvinger, Polyommatinae
Gruppen Polyommatini
Slekten Glaucopsyche Scudder, 1872
kløverblåvinge, Glaucopsyche alexis (Poda, 1761)
Glaucopsyche alluaudi Oberthür, 1922
Glaucopsyche argali (Elwes, 1899)
Glaucopsyche arizonensis McDunnough, 1936
Glaucopsyche astraea (Freyer, 1852)
Glaucopsyche charybdis (Staudinger, 1886)
Glaucopsyche damaetas (Denis & Schiffermüller, 1775)
Glaucopsyche exerces (Boisduval, 1852)
Glaucopsyche grumi (Forster, 1938)
Glaucopsyche iphicles (Staudinger, 1886)
Glaucopsyche kurnakovi (Kurentzov, 1970)
Glaucopsyche laetifica (Püngeler, 1898)
Glaucopsyche lycormas (Butler, 1866)
Glaucopsyche lygdamus (Doubleday, 1842)
Glaucopsyche melanops (Boisduval, 1829)
Glaucopsyche mertila (Edwards, 1866)
Glaucopsyche paphos Chapman, 1920
Glaucopsyche pauper (Verity, 1919)
Glaucopsyche piasus (Boisduval, 1852)
Glaucopsyche seminigra Howarth & Povolny, 1976
†Glaucopsyche xerces (Boisduval, 1852) – utdødd art fra California


== Kilder ==
Fauna Europaea Web Service (2004) Fauna Europaea version 1.1, www.faunaeur.org.
Eliasson, C.U., Ryrholm, N., Holmer, M. Jilg, K. & Gärdenfors, U. 2005. Nationalnyckeln till Sveriges flora och fauna. Fjärilar: Dagfjärilar. Hesperiidae – Nymphalidae. ArtDatabanken, SLU, Uppsala. ISBN 91-88506-51-7


== Eksterne lenker ==
(en) Glaucopsyche i Encyclopedia of Life 
(en) Glaucopsyche i Global Biodiversity Information Facility 
(no) Glaucopsyche hos Artsdatabanken 
(sv) Glaucopsyche hos Dyntaxa 
(en) Glaucopsyche hos Fauna Europaea 
(en) Glaucopsyche hos ITIS 
(en) Glaucopsyche hos NCBI 
(en) Kategori:Glaucopsyche – bilder, video eller lyd på Wikimedia Commons 
Glaucopsyche – detaljert informasjon på Wikispecies 
Moths and Butterflies of Europe and North Africa - flott bildesamling.